Իրավապաշտպան Արթուր Սաքունցի խոսքով՝ ի վերջո շատ կարևոր է հասկանալ նաև, թե ո՛րն է եղել կեղծելու շարժառիթը, ումի՞ց է եկել այդ հրահանգը: «Այսինքն՝ ապացույցները կեղծելու այդ մեխանիզմը բացահայտելը գործի մի մասն է: Պատկերն ամբողջական կլինի, երբ կբացահայտվի, թե ո՛ւմ հրահանգով են այդ կեղծիքները կատարել, ո՛վ է եղել հրահանգ տվողը և ի՛նչ շահագրգռություն է ունեցել»,- ասում է Սաքունցը: Նրա խոսքով՝ քանի որ Մարտի մեկի գործը քաղաքական նպատակ է հետապնդել, ենթադրվում է, թե ո՛վ կարող էր քաղաքական նպատակներ հետապնդել: